Katalógus katalógus / Catalogue catalogue
2022-07-05 18:00 - 2022-07-22 18:00 (Europe/Paris) | ISBN könyv+galéria, Víg utca 2., Budapest, 1084, Hungary
Katalógus katalógus
A lajstromtól a designtárgyig
A mai kiállításokon megszokott jelenség, hogy egy-egy érdekes tárlat után a múzeumshopban kezünkbe vesszük a kiállítás katalógusát és megcsodáljuk a látottakat feldolgozó kiadványt. A kiállítási katalógus azonban nem csupán egy színes vezető, vagy egy óriási könyv a tárlaton látható művek reprodukcióival, hanem jóval több annál: tudatosan tervezett designtárgy, mely tudományos igényű tanulmányokkal összegzi a kiállítást megelőző kutatás eredményeit és a kurátori koncepciót.
A ma alkalmazott, esztétikai és szakmai igényekre egyaránt reagáló kiadványtípus megjelenéséig hosszú út vezetett. Radikálisan más képet mutat egy katalógus a századelőről, a hatvanas vagy a nyolcvanas évekből, mint napjainkban. Ez a különbség távolról sem csak a vizuális trendek alakulását mutatja, hanem a muzeológiai elvek és a kiállításokkal szemben támasztott követelmények megváltozását is tükrözi.
Ezt a folyamatot vizsgálja a Katalógus katalógus kiállítás, mely rövid összefoglaló a nagyobb budapesti művészeti intézmények kiadványairól, a rendszerváltás utáni időszakot fókuszba állítva. A rendelkezésre álló anyag mennyisége miatt a válogatás szubjektív, elsősorban azokat az intézményeket emeli ki, amelyeknek nagy szerepük volt/van a katalógustrendek alakításában, illetve az ott dolgozó kurátorokat és a velük szorosan együttműködő, kiállítási katalógusok tervezésében aktív grafikusokat.
A kiállítás a Moholy-Nagy Művészeti Egyetem Designelmélet mesterszakán indított képzés, a Designkurátori specializáció részeként, A kiállításrendezés elmélete és gyakorlata című kurzus keretében valósult meg Földi Eszter vezetésével.

A kiállítás megnyitója július 5. 18:00.
A megnyitón, köszöntőt mond Földi Eszter művészettörténész, a Moholy-Nagy Művészeti Egyetem elméleti intézetének oktatója, a kiállítást megnyitja Katona Anikó, művészettörténész, a Magyar Nemzeti Galéria Grafikai Gyűjteményének főmuzeológusa.
A kiállítás megtekinthető július 5-től július 22-ig, keddtől péntekig 12:00 és 18:00 között.

Catalogue catalogue
From register to design object
It is a natural phenomenon, that after an interesting exhibition we take the exhibition catalogue in hand at the museum shop and admire the printed version processing what we have just seen. However, the exhibition catalogue is more than a colorful guide or an enormous book with the reproductions of art exhibited. It is much more: a consciously created design object, that includes academic quality essays summarizing the research preceding the exhibition, rounding up the results and the curatorial concept.
There was a long way leading to the formation of the catalogue of today fulfilling both aesthetical and professional demands. A catalogue from the turn of the century shows a drastically different image, as does one from the sixties or eighties. This difference is caused not only by the change of visual trends, it also reflects the shifting demands of the museological precedents and the expectations towards exhibitions.
The Catalogue catalogue exhibition analyzes this progress and shows a short summary of the catalogues of Budapest art institutions, focusing on the period after 1989. The selection is subjective, focusing mainly on the institutions which influenced the trends, the curators and graphic designers working and collaborating in close proximity to make the exhibition catalogues.
This exhibition is part of the Design Curator specialization of the Design Theory MA program at the Moholy-Nagy University of Art and Design. It has been created within the framework of the Theory and practice of exhibition organization course led by Eszter Földi.

Exhibition opening: 6 pm, 05. 07. 2022
Visitors are welcomed by Eszter Földi art historian, lecturer at Moholy-Nagy University of Art and Design. The exhibition is opened by Anikó Katona art historian, chief museologist of the Graphics Collection at the Hungarian National Gallery in Budapest.
The exhibition is on view: 05. 07. – 22. 07. 2022
Open to visitors between 12-6 pm from Tuesday to Friday.
